**LEXIKÁLNE JAZYKOVÉ PROSTRIEDKY**

**LEXIKOLÓGIA –** náuka o slove a slovnej zásobe.

**SLOVO –** základná formálna a významová jednotka s ustáleným významom a ustálenou grafickou

i zvukovou formou.

FUNKCIE SLOVA – **pomenovacia** - /chlapec – nedospelá osoba muž. pohlavia/,

- **syntaktická** - /chlapec – môže byť vo vete podmetom, predmetom/.

**SÉMANTIKA –** veda, ktorá sa zaoberá významom jazykových jednotiek**.**

**SÉMANTICKÝ TROJUHOLNÍK -** znázorňuje vzťahy medzi :

2 1- **predmetom** / objektívna realita – existujúca v realite/

**a  2- pojmom** /myšlienková oblasť - zovšeobecnenie/ - PRIAMY VZŤAH

**a  3- slovom** / jazyková oblasť – pomenovanie/ - PRIAMY VZŤAH

3 - - - - - - 1 **a  3 - - - - 1 - NEPRIAMY VZŤAH**

**ROZSAH VÝZNAMU SLOVA** – je daný súborom predmetov alebo javov, ktoré obsahujú jeho základné znaky. / **strom** - rozsah významu je **väčší** ako u slova – **breza** /.

**OBSAH VÝZNAMU SLOVA** – je počtom významových vlastností, ktoré sú charakteristické pre isté pomenovanie /slovo/. /**jabloň –** obsah významu slova je **bohatý viac** ako u slova – **strom** /.

**Čím má slovo väčší rozsah, tým má menší obsah**.

**GRAMATICKÝ VÝZNAM SLOVA**

Gramatické významy slova nie sú viazané na jediné konkrétne slovo či pomenovanie, ale **sú spoločné pre** **rovnakú kategóriu slov - / gramatické kategórie /.**

**Slová** podľa **úplnosti** lexikálneho a gramatického významu zaraďujeme do **slovných druhov**.

**Plnovýznamové** slovné druhy – majú lexikálny a gramatický význam /pod.m., prid.m., zámená, číslovky, slovesá, príslovky/.

**Neplnovýznamové** slovné druhy – majú taký zovšeobecňujúci lexikálny význam, že sa svojou funkciou približujú ku gramatickým morfémam.

**Predložky –** spolu s pádovou príponou vyjadrujú **okolnostný vzťah** /**pred** dom**om**/,

**spojky –** vyjadrujú **syntaktický vzťah** medzi vetnými členmi alebo vetami /mama **a** otec/,

**častice –** vyjadrujú  **vzťah autora k výpovedi** / **asi** má pravdu/,

**citoslovcia –** vyjadrujú prejavy **citov** /jaj/, **vôle** /heš/, **zvukov** /žblnk/.

**ZVUKOVÁ PODOBA SLOVA**

**Slovo** strom **sa skladá** z piatich **hlások**, ktorých **poradie** či **výslovnosť** **nemôžeme meniť** bez narušenia vecného významu slova.

**Význam slova a zvuková podoba slova tvoria organický celok.**

Ak vyslovíme skupinu hlások **strom** ako /štrom/ , **stratí** svoj **lexikálny význam**, prestane byť slovenským slovom.

Aj **viacslovné pomenovanie** si **zachováva** svoju **zvukovú podobu** – je premeniteľné ako jedna jazyková jednotka / zelená **triedna kniha** – nie – triedna zelená kniha/.

Systém slovnej zásoby

**Podľa spisovnosti**

1. **Spisovné slová** – mama, otec, zemiak...
2. **Nespisovné slová**:

* **Nárečové slová – nárečové slová –** krumple, bandurky,grule, švábka
* **Slangové slová** – expresívne slová typické pre ľudí s rovnakou profesiou, záujmami – klasák, slovina...
* **Argotové slová** – jazyk spodiny – fet, fízel...

**Podľa štylistického príznaku**

1. **Neutrálne slová –** bezpríznakové – otec, voda, písať...
2. **Príznakové slová**

* **Hovorové slová – hovorový štýl –** vodičák, zasadačka...
* **Termíny / odborné názvy – náučný štýl – internacionálne-** fraktúra**, domáce –** kyselina sírová**, zmiešané –** rezonančnáskriňa
* **Knižné slová – umelecký štýl –** nevšedné slová – žertva,bázlivý, inakosť...
* **Poetizmy- umelecký štýl –** básnické slová – luna, vesna...
* **Okazionalizmy –** príležitostné slová – špatnokrásny...
* **Biblizmy – umelecký štýl -**farizej, všemohúci, manna...
* **Kancelarizmy – administratívny štýl –** platca, položka,vydokumentovať...
* **Publicizmy – publicistický štýl –** módne slová – politikum,balík, brexit

**Podľa dobového príznaku**

1. **Neologizmy / nové slová – cudzieho pôvodu** – aviváž**,** mobil, UFO, **domáceho pôvodu** – zaheslovať /počítač/, dlhopis, **kombinované** – ozónová diera, eurominca...
2. **Zastarané slová –** predmet ešte existuje, vytvorili sme si preň nový výraz, ale časť používateľov jazyka používa starý výraz – zomrelý, rínok, mrkváky...
3. **Archaizmy –** pomenovaný predmet ešte existuje, ale vytvorili sme si preň nový výraz – temnica, černidlo, lajblík...
4. **Historizmy –** predmet, ktorý slovo pomenúva, zmizol – groš, dukát, pionier...

**Podľa druhu pomenovania**

1. **Jednoslovné pomenovania**
2. **Viacslovné pomenovania**

* **Združené pomenovania**
* **Frazeologizmy**

**Podľa citového príznaku**

1. **Nocionálne slová –** bez citového zafarbenia – ruka, nos, opiť sa...
2. **Expresívne slová –** citovo zafarbené slová

**Kladné:**

* **Zdrobneniny –** deminutíva - rúčka, noštek, nožička...
* **Eufemizmy –** zjemňujúce výrazy – odišiel / zomrel, priholsi / opil sa...
* **Rodinné slová –** hypokoristiká . mamka, Dodo...
* **Detské slová –** papať, maco...

**Záporné:**

* **Pejoratívne slová –** hanlivé slová – frňák, laba...
* **Nadávky –** dysfemizmy – mamľas, teľa...
* **Zveličujúce slová –** augumentatíva – nosisko, kusisko...
* **Vulgarizmy –** tabuizované slová – oslopaný, k...

**Podľa pôvodu**

1. **Domáce slová –** stolička, voda...
2. **Zdomácnené slová –** cudzí pôvod už nepociťujeme – škola, kráľ...
3. **Cudzie slová**

* **Pravopisne nezmenené –** whiskey, laser...
* **Rozlične adoptované –** tím, víkend...
* **Internacionalizmy –** medzinárodné slová – geografia, hypertenzia...